Чехия коронавирус пандемиясы күшеюіне байланысты локдаун енгізеді
"Чехия коронавирус пандемиясы күшеюіне байланысты локдаун енгізеді" | "https://abai.kz/post/122814"
TITLE: Чехия коронавирус пандемиясы күшеюіне байланысты локдаун енгізеді
URL: https://abai.kz/post/122814
META: "Чехия коронавирус пандемиясы күшеюіне байланысты локдаун енгізеді" | "https://abai.kz/post/122814"
DATE: 23.10.2020
AUTHOR(s): Abai.kz
TOTAL WORDS: 96
TEXT: Чех үкіметі коронавирус жұқтырғандар күрт көбеюіне байланысты карантин тәртібін күшейтті. Премьер-министр Андрей Бабиштің 21 қазандағы баспасөз конференциясында мәлімдеуінше, екінші санаттағы сауда нүктелері жабылады, адамдардың жүріп-тұруы шектеледі. Карантин талаптарын күшейту кем дегенде 3 қарашаға дейін қабылданды. "Біз ең алдымен азаматтардың өмірін сақтауымыз керек", - деп мәлімдеді Бабиш. 20 қазанда Чехияда 11 984 адамның коронавирус жұқтырғаны анықталды. 10,7 миллион тұрғыны бар ел үшін бұл рекордтық көрсеткіш. Чехияда коронавирустан 1 739 адам қайтыс болды. Ауруханалар коронавирус жұқтырғандарды емдеу үшін бос орын дайындап жатыр. Денсаулық сақтау министрі Роман Примуланың мәлімдеуінше, пандемияның шарықтау шегі 11 қарашаға қарай тіркеледі деп болжанған. Abai.kz
